open-index/open-wikipedia-markdown huggingface dataset:
শওনা কাভানাঘ

**শওনা মাইরে কাভানাঘ** (জন্ম: ২১ শে এপ্রিল ১৯৯২) ডাবলিন-বংশোদ্ভূত আইরিশ আন্তর্জাতিক ক্রিকেটার যিনি পামব্রোক ক্রিকেট ক্লাবে তার ক্লাব স্তরের ক্রিকেট খেলেন। তিনি লরেটো কলেজ ফক্সরর্ক স্কুলে লেখাপড়া করেন, এবং পরে ডাবলিন, বোটার্সটাউনে সেন্ট অ্যাণ্ড্রুজ কলেজে পড়াশুনা করেন কাভানাঘ ডানহাতি ব্যাটসম্যান এবং ডানহাতি মিডিয়াম পেস বোলার। তিনি অনূর্ধ্ব-১৫, অনূর্ধ্ব-১৭ ও অনূর্ধ্ব-১৯ দলের হয়ে লিনস্টার ডেভলপমেন্ট স্কোয়াডের প্রতিনিধিত্ব করেছেন, তিনি অনূর্ধ্ব-১৫ ও অনূর্ধ্ব-১৭ আয়ারল্যান্ড মহিলা দলেরও প্রতিনিধিত্ব করেছেন, পরে আয়ারল্যান্ড "এ" দলে ওআয়ারল্যান্ডের সিনিয়র মহিলা দলের হয়ে খেলেছেন। তিনি ২০১১ সালের নভেম্বরে আইসিসি মহিলা বিশ্বকাপ বাছাইপর্বে অংশ নিতে আইরিশ সিনিয়র মহিলা দলের সাথে বাংলাদেশে গিয়েছিলেন।

২০১৮ সালের জুনে, তাকে আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য আয়ারল্যান্ডের স্কোয়াডে অন্তর্ভুক্তি পায়। জুলাই ২০১৮ সালে, তিনি আইসিসি উইমেনস গ্লোবাল ডেভলপমেন্ট স্কোয়াডেও খেলেন। অক্টোবরে ২০১৮, ওয়েস্ট ইন্ডিজে অনুষ্ঠিত ২০১৮ আইসিসি মহিলা বিশ্ব টুয়েন্টি২০ প্রতিযোগিতার জন্য আয়ারল্যান্ডের দলীয় স্কোয়াডে তার নাম অন্তর্ভুক্ত করা হয়েছিল।

আগস্ট ২০১৯ এ, স্কটল্যান্ডে অনুষ্ঠিত আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে আয়ারল্যান্ডের দলীয় স্কোয়াডে রাখা হয়েছিল।

## তথ্যসূত্র

## বহিঃসংযোগ
*
*

বিষয়শ্রেণী:আয়ারল্যান্ডের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:আইরিশ নারী ক্রিকেটার
বিষয়শ্রেণী:কাউন্টি ডাবলিন থেকে আগত ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯২-এ জন্ম
বিষয়শ্রেণী:আয়ারল্যান্ডের নারী একদিনের আন্তর্জাতিক ক্রিকেটার
রেডিফ.কম

**রেডিফ.কম** হল একটি ভারতীয় সংবাদ, তথ্য, বিনোদন ও ক্রয়-বিক্রয়ের ওয়েব পোর্টাল। এটি ১৯৯৬ সালে চালু হয়। এর সদর দফতর মুম্বইয়ে অবস্থিত, এবং বেঙ্গালুরু, নয়াদিল্লি ও নিউ ইয়র্ক সিটিতে এর শাখা অফিস রয়েছে।

## ইতিহাস
১৯৯৬ সালে Rediff.com ডোমেইন নামটি রেজিস্টার করা হয়। শুরুর দিকের এর পণ্যসমূহ ছিল ইমেইল সেবা রেডিফমেইল, এবং ইলেকট্রনিক্স ও যন্ত্রাংশ ব্রিক্রয়ের অনলাইন মার্কেট রেডিফ শপিং।

২০০১ সালের এপ্রিলে রেডিফ.কম *ইন্ডিয়া অ্যাব্রড* সংবাদপত্রটি অধিগ্রহণ করে। ২০০৭ সালে একটি মাল্টিমিডিয়া প্লাটফর্ম রেডিফ আইশেয়ার প্রকাশিত হয়। ২০১০ সালে মোবাইল প্লাটফর্মের জন্য ইমেইল সেবা প্রদানের লক্ষ্যে রেডিফমেইল এনজি চালু করে। ২০১২ সালে রেডিফ নিউজের জন্য রেডিফ এর অ্যান্ড্রয়েড অ্যাপ চালু করে।

২০১৬ সালের এপ্রিলে অতিরিক্ত ব্যয়ের কারণে কোম্পানিটি ন্যাসড্যাক শেয়ার বাজার থেকে তালিকাভুক্তি বাতিলের সিদ্ধান্ত নেয়।

## তথ্যসূত্র

## বহিঃসংযোগ
* 

বিষয়শ্রেণী:১৯৯৬-এ প্রতিষ্ঠিত ভারতীয় কোম্পানি
বিষয়শ্রেণী:১৯৯৬-এ প্রতিষ্ঠিত ইন্টারনেট সম্পত্তি
বিষয়শ্রেণী:ভারতীয় ওয়েবসাইট
বিষয়শ্রেণী:ভারতের গণমাধ্যম কোম্পানি
বিষয়শ্রেণী:মুম্বই ভিত্তিক সফটওয়্যার কোম্পানি
বিষয়শ্রেণী:মুম্বই ভিত্তিক কোম্পানি
বিষয়শ্রেণী:ন্যাসড্যাকে অন্তর্ভুক্ত কোম্পানি
বিষয়শ্রেণী:ওয়েবমেইল
বিষয়শ্রেণী:১৯৯৬-এ মহারাষ্ট্রে প্রতিষ্ঠিত
বিষয়শ্রেণী:ভারতের অনলাইন কোম্পানি
বিষয়শ্রেণী:ওয়েব প্রবেশদ্বার
ভলাকুট ইউনিয়ন

**ভলাকুট** বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।

## নামকরণ
লোকমুখে শোনা যায়, অনেক বিশিষ্ট ভদ্র লোক এই গ্রামে বাস করত। তাই এই গ্রামটি ভদ্রকোট নামে পরিচিত ছিল। কালক্রমে ভদ্রকোট থেকে ভলাকুট নামকরণ করা হয়।

## আয়তন ও অবস্থান
ভলাকুট ইউনিয়নের আয়তন ৭,৬৩৯ একর (৩০.৯১ বর্গ কিলোমিটার)। নাসিরনগর উপজেলা সদর থেকে প্রায় ১১ কিলোমিটার পশ্চিমে অবস্থিত এ ইউনিয়নের উত্তরে গোয়ালনগর ইউনিয়ন, পূর্বে কুণ্ডা ইউনিয়ন, দক্ষিণে সরাইল উপজেলার পাকশিমুল ইউনিয়ন এবং  পশ্চিমে চাতলপাড় ইউনিয়ন, মেঘনা নদী ও কিশোরগঞ্জ জেলার অষ্টগ্রাম উপজেলার বাঙ্গালপাড়া ইউনিয়ন অবস্থিত।

## প্রশাসনিক কাঠামো
ভলাকুট ইউনিয়ন নাসিরনগর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ৭টি মৌজায় বিভক্ত এবং মোট গ্রাম ১০টি।

## জনসংখ্যার উপাত্ত
২০১১ সালের আদমশুমারি অনুযায়ী ভলাকুট ইউনিয়নের মোট জনসংখ্যা ২৮,১১৪ জন। এর মধ্যে পুরুষ ১৪,২৫০ জন এবং মহিলা ১৩,৮৬৪ জন। মোট পরিবার ৫,২৮৭টি। জনসংখ্যার ঘনত্ব প্রতি বর্গ কিলোমিটারে প্রায় ৯০৯ জন। মৌজা এবং গ্রামভিত্তিক এ ইউনিয়নের জনসংখ্যা উল্লেখ করা হল:

## শিক্ষা ব্যবস্থা
২০১১ সালের আদমশুমারি অনুযায়ী ভলাকুট ইউনিয়নের সাক্ষরতার হার ২৯.৭%। এ ইউনিয়নে ১টি মাধ্যমিক বিদ্যালয় ও ১২টি প্রাথমিক বিদ্যালয় রয়েছে।

### শিক্ষা প্রতিষ্ঠান
;মাধ্যমিক বিদ্যালয়
* ভলাকুট কে বি উচ্চ বিদ্যালয়

## যোগাযোগ ব্যবস্থা
ভলাকুট ইউনিয়নে যোগাযোগের প্রধান সড়ক ভলাকুট সড়ক। প্রধান যোগাযোগ মাধ্যম সিএনজি চালিত অটোরিক্সা। এছাড়া নৌপথেও এ ইউনিয়নে যোগাযোগ করা যায়।

## খাল ও নদী
ভলাকুট উপজেলার উত্তর সীমান্ত দিয়ে বয়ে চলেছে লংগন নদী। এছাড়া রয়েছে মাছুয়া খাল, পাগলা খাল এবং আড়াইলা খাল।

## হাট-বাজার
ভলাকুট ইউনিয়নের প্রধান ৪টি হাট/বাজার হল ভলাকুট বাজার, খাগালিয়া বাজার, বাঘী বাজার এবং কুঠই বাজার।

## দর্শনীয় স্থান
* চণ্ডিতলা

## জনপ্রতিনিধি
* বর্তমান চেয়ারম্যান: রুবেল মিয়া 

## আরও দেখুন
* নাসিরনগর উপজেলা
* নাসিরনগর থানা
* ব্রাহ্মণবাড়িয়া জেলা

## তথ্যসূত্র

## বহিঃসংযোগ

বিষয়শ্রেণী:নাসিরনগর উপজেলার ইউনিয়ন
কুণ্ডা ইউনিয়ন

**কুণ্ডা** বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।

## নামকরণ
একসময় এ এলাকায় হিন্দুদের বসবাস ও আধিপত্য বিস্তার ছিল। পাক-ভারত বিভক্তি এবং বাংলাদেশের স্বাধীনতার পরে হিন্দু সম্প্রদায়ের কিছু অংশ ভারতে চলে যান। তৎকালিন সময়ের হিন্দুদের বিশেষ একটি খাবারের নাম 'কুণ্ডা'কে কেন্দ্র করে এই ইউনিয়নের নামকরণ করা হয় বলে অনেকের ধারণা। লোক মুখে আরও শোনা যায়, কোড়া নামক পাখিরা এই এলাকায় বাস করত। কোড়া নাম থেকে কুণ্ডা নামের উৎপত্তি হয়।

## আয়তন ও অবস্থান
কুণ্ডা ইউনিয়নের আয়তন ৭,২৩৭ একর (২৯.২৯ বর্গ কিলোমিটার)। নাসিরনগর উপজেলা সদর থেকে প্রায় ৮ কিলোমিটার দক্ষিণ-পশ্চিমে অবস্থিত এ ইউনিয়নের পূর্বে গোকর্ণ ইউনিয়ন ও নাসিরনগর ইউনিয়ন, উত্তরে গোয়ালনগর ইউনিয়ন, পশ্চিমে ভলাকুট ইউনিয়ন ও সরাইল উপজেলার পাকশিমুল ইউনিয়ন এবং দক্ষিণে সরাইল উপজেলার কালিকচ্ছ ইউনিয়ন ও নোয়াগাঁও ইউনিয়ন অবস্থিত।

## প্রশাসনিক কাঠামো
কুণ্ডা ইউনিয়ন নাসিরনগর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ১০টি মৌজায় বিভক্ত এবং মোট গ্রাম ১০টি।

## জনসংখ্যার উপাত্ত
২০১১ সালের আদমশুমারি অনুযায়ী কুণ্ডা ইউনিয়নের মোট জনসংখ্যা ২৫,৭৭৫ জন। এর মধ্যে পুরুষ ১২,৩৭৫ জন এবং মহিলা ১৩,৪০০ জন। মোট পরিবার ৪,৯৪৬টি। জনসংখ্যার ঘনত্ব প্রতি বর্গ কিলোমিটারে প্রায় ৮৮০ জন। মৌজা এবং গ্রামভিত্তিক জনসংখ্যা নিচে উল্লেখ করা হল:

## শিক্ষা ব্যবস্থা
২০১১ সালের আদমশুমারি অনুযায়ী কুণ্ডা ইউনিয়নের সাক্ষরতার হার ২৮.৩%। এ ইউনিয়নে ১টি মাধ্যমিক বিদ্যালয় ও ৬টি প্রাথমিক বিদ্যালয় রয়েছে।

## শিক্ষা প্রতিষ্ঠান
;মাধ্যমিক বিদ্যালয়
* কুণ্ডা উচ্চ বিদ্যালয়

## যোগাযোগ ব্যবস্থা
কুণ্ডা ইউনিয়নে যোগাযোগের প্রধান সড়ক সরাইল-নাসিরনগর-লাখাই-হবিগঞ্জ সড়ক। যে কোন যানবাহনে যোগাযোগ করা যায়।

## খাল ও নদী
কুণ্ডা ইউনিয়নের উপর দিয়ে প্রবাহিত হচ্ছে বলভদ্রা নদী এবং কাস্তি নদী। এছাড়া রয়েছে চামারী খাল, কাটুইনা খাল এবং যুগীর খাল।

## হাট-বাজার
কুণ্ডা ইউনিয়নের প্রধান হাট/বাজার হল কুণ্ডা চকবাজার। এছাড়া রয়েছে তুল্লাপাড়া মোড় বাজার এবং নয়া বাজার।

## দর্শনীয় স্থান
* কাহেতুরা মসজিদ
* শায়খুল বাঙ্গাল দরবার শরিফ, মহিষবেড়

## জনপ্রতিনিধি
* বর্তমান চেয়ারম্যান: নাসির উদ্দিন ভূঁইয়া

## আরও দেখুন
* নাসিরনগর উপজেলা
* নাসিরনগর থানা
* ব্রাহ্মণবাড়িয়া জেলা

## তথ্যসূত্র

## বহিঃসংযোগ

বিষয়শ্রেণী:নাসিরনগর উপজেলার ইউনিয়ন
মেট্রো রেলওয়ে, কলকাতা

**কলকাতা মেট্রো রেলওয়ে** ভারতের প্রাচীনতম মেট্রো ব্যবস্থার মালিক এবং পরিচালক। ২০১০ সালের ২৯ ডিসেম্বর, এটি রেলপথ মন্ত্রণালয় দ্বারা পরিচালিত ভারতীয় রেলের ১৭ তম অঞ্চল হয়ে ওঠে।

## ইতিহাস
১৯৬৯ সালে, মেট্রোপলিটন পরিবহন প্রকল্পটি ভারতীয় রেলের অধীনে গঠিত হয়েছিল। ১৯৭১ সালে, এমটিপি কলকাতায় দ্রুতগামী গণপরিবহনের জন্য পাঁচটি রেলপথ তৈরির প্রস্তাব করে।   সোভিয়েত বিশেষজ্ঞদের (লেনমেট্রোপ্রেক্ট) এবং পূর্ব জার্মান প্রকৌশলীদের সহায়তায় কলকাতা শহরের জন্য মেট্রোর লাইন সরবরাহের জন্য ১৯৭১ সালে একটি মাস্টার প্ল্যান প্রস্তুত করা হয়, যার মোট দৈর্ঘ্য ৯৭.৫ কিমি।

## লাইন
বর্তমানে এটি কলকাতা মেট্রো লাইন ১- এর মালিক এবং এটি পরিচালনা করে।  নির্মাণ সমাপ্ত হওয়ার পরে সংস্থাটি অন্যান্য লাইনগুলি (৩, ৪, ৫, ৬)  পরিচালনা করবে। জুলাই ২০১৯  থেকে, কেএমআরসি মেট্রো রেলওয়ে, কলকাতাকে লাইন ২-এর কার্যক্রম হস্তান্তর করেছে। 

## নির্মাণ

### মেট্রো রেলওয়ে, কলকাতার অধীনে
এটি বর্তমানে কলকাতা মেট্রো লাইন ৪ নির্মাণ করছে। এটি নোয়াপাড়া থেকে বারাসত পর্যন্ত ১৬.৭৬  কিমি দীর্ঘ।

### মোট অনুমোদিত প্রকল্প

* *<u>প্রকল্পের সংখ্যা -</u>* ৬ 
* *মোট দৈর্ঘ্য -*    
* *<u>অনুমোদিত খরচ -</u>*     
* *ব্যয় -*     (মার্চ ২০১৯ অবধি) 
* *<u>বাজেট ব্যয় (২০১৯-২০) -</u>* 

## বিভাগ

* হিসাব
* বৈদ্যুতিক
* সতর্কতা
* ট্রাফিক
* প্রকৌশল
* সিগন্যালিং
* কর্মী
* মেডিকেল
* সঞ্চয় 

## পত্রিকা
মেট্রো চেতনা, হিন্দিতে প্রকাশিত একটি ই-ম্যাগাজিন, কলকাতা মেট্রো রেলওয়ে দ্বারা প্রতি ৩ মাস অন্তঃর প্রকাশিত হয়।  এটি প্রথম ২০১৭ সালে প্রকাশিত হয়েছিল এবং ২০১৮ সালে এটি বন্ধ রয়েছে।

## দুর্গাপূজায় আয়োজন
বিশেষত প্রতি বছর দুর্গাপূজা এবং দীপাবলির সময় কিছু বিশেষ ব্যবস্থা এবং পরিষেবা প্রদান করা হয়। এইগুলো-

* বাণিজ্যিক প্রদর্শন'সহ যাত্রীদের শুভেচ্ছা জানানো 
* ২৪ টি স্টেশনের আশেপাশে গুরুত্বপূর্ণ পূজা প্যান্ডেলের নাম সংবলিত প্যান্ডেল হপারদের মধ্যে প্রচারপত্র বিতরণ 
* গুরুত্বপূর্ণ পুজো প্যান্ডেলের নাম প্রদর্শন করে ২৪ টি স্টেশনের ভিতরে চিহ্নিত স্থানে নির্দেশিকা লাগানো 
* ভিনাইল স্টিকারের ব্যবস্থা করা হয় উৎসবের শুভেচ্ছা জানাতে 
* দিকনির্দেশক বোর্ড স্থাপন, আরও ভাল ভিড় পরিচালনার জন্য সুপরিচিত পূজা প্যান্ডেলগুলির নাম দেখানো

## আরও দেখুন

* কলকাতা মেট্রো 
* কলকাতা মেট্রোরেল কর্পোরেশন 
* ভারতীয় রেলপথ 
* অঞ্চল এবং ভারতীয় রেল বিভাগ

## তথ্যসূত্র

বিষয়শ্রেণী:কলকাতা মেট্রো
বিষয়শ্রেণী:১৯৬৯-এ পশ্চিমবঙ্গে প্রতিষ্ঠিত
বিষয়শ্রেণী:ভারতীয় রেলের অঞ্চল
অ-নবায়নযোগ্য শক্তি

[থাম্ব|upright=1.35|একটি [কয়লা উত্তোলন|কয়লা খনি ইয়মিং, মার্কিন যুক্তরাষ্ট্র এর কয়লা, কয়েক মিলিয়ন বছরেরও বেশি সময় ধরে উৎপাদিত হ'ল এটি একটি মানবিক সময়ের স্কেল একটি সীমাবদ্ধ এবং পুনর্নবীকরণযোগ্য সম্পদ]]
**অ-নবায়নযোগ্য শক্তি** হলো এমন ধরনের জ্বালানি বা শক্তি যা নবায়ন করা যায় না এবং ব্যবহারের সঙ্গে সঙ্গে এর মজুত কমতে থাকে এবং সঞ্চয় সীমিত হওয়ার দরুন তা একসময় নিঃশেষ হয়ে যায়। অ-নবায়নযোগ্য শক্তি এমন উৎস থেকে আসে যা শেষ হয়ে যায় বা পুনরায় তৈরি হতে লেগে যায় আমাদের জীবনকাল, এমনকি অনেকগুলি বহু জীবনকালেও এটিকে পুনরায় পূরণ করা যায় না।

## শ্রেণিবিভাগ
প্রায় সকল প্রকার জীবাশ্ম জ্বালানি এ শ্রেণির অন্তর্ভুক্ত। এদের মধ্যে রয়েছেঃ

* কয়লা,
* প্রাকৃতিক গ্যাস ও
* খনিজ তেল।
* নিউক্লিয়ার।

## গঠন প্রক্রিয়া
থাম্ব|সোনার আকরিক যা শেষ স্বর্ণ খনিজ ধাতুতে পরিণত হয়।
সকল জীবাশ্ম জ্বালানি কার্বন বিভিন্ন প্রকরণ; যা দীর্ঘসময় ধরে (৩৬০-৩০০ মিলিয়ন বছর পূর্বে) গঠিত হয়েছে প্রাচীন পৃথিবীস্থ উদ্ভিদের বিভিন্ন অংশ হতে ভূ-গর্ভস্থ চাপ ও তাপের কারণে।

## আরও দেখুন
* জীবাশ্ম জ্বালানি;
* নবায়নযোগ্য শক্তি।

## তথ্যসূত্র

## বহিঃসংযোগ
* অ-নবায়নযোগ্য শক্তি - সোলার স্কুল সাইটে।

বিষয়শ্রেণী:জ্বালানি
বিষয়শ্রেণী:শক্তি
বিষয়শ্রেণী:প্রাকৃতিক সম্পদ
বিষয়শ্রেণী:পরিবেশ সংরক্ষণ
বিষয়শ্রেণী:স্থান (ভৌত ধারণা)
গোয়ালনগর ইউনিয়ন

**গোয়ালনগর** বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।

## নামকরণ
লোকমুখে শোনা যায়, হিন্দু গোয়াল সম্প্রদায়ের বেশির ভাগ লোক এই গ্রামে বাস করত, তাই গ্রামের নামকরণ হয় গোয়ালনগর এবং গোয়ালনগর গ্রামের নামানুসারে ইউনিয়নের নামকরণ করা হয়।

## আয়তন ও অবস্থান
গোয়ালনগর ইউনিয়নের আয়তন ৬,০১৬ একর (২৪.৩৫ বর্গ কিলোমিটার)। নাসিরনগর উপজেলা সদর থেকে প্রায় ১০ কিলোমিটার উত্তর-পশ্চিমে অবস্থিত এ ইউনিয়নের দক্ষিণে পাকশিমুল ইউনিয়ন ও কুণ্ডা ইউনিয়ন; পূর্বে নাসিরনগর ইউনিয়ন, বুড়িশ্বর ইউনিয়ন ও হবিগঞ্জ জেলার লাখাই উপজেলার লাখাই ইউনিয়ন; উত্তরে মেঘনা নদী, কিশোরগঞ্জ জেলার অষ্টগ্রাম উপজেলার কলমা ইউনিয়ন ও বাংগালপাড়া ইউনিয়ন এবং পশ্চিমে মেঘনা নদী ও কিশোরগঞ্জ জেলার অষ্টগ্রাম উপজেলার বাংগালপাড়া ইউনিয়ন অবস্থিত।

## প্রশাসনিক কাঠামো
গোয়ালনগর ইউনিয়ন নাসিরনগর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ৭টি মৌজায় বিভক্ত এবং মোট গ্রাম ১৪টি।

## জনসংখ্যার উপাত্ত
২০১১ সালের আদমশুমারি অনুযায়ী গোয়ালনগর ইউনিয়নের মোট জনসংখ্যা ১৭,১৩২ জন। এর মধ্যে পুরুষ ৮,৫৬১ জন এবং মহিলা ৮,৫৭১ জন। মোট পরিবার ৩,০৮৪টি। জনসংখ্যার ঘনত্ব প্রতি বর্গ কিলোমিটারে প্রায় ৭০৪ জন। মৌজা এবং গ্রামভিত্তিক জনসংখ্যা নিচে উল্লেখ করা হল:

## শিক্ষা ব্যবস্থা
২০১১ সালের আদমশুমারি অনুযায়ী গোয়ালনগর ইউনিয়নের সাক্ষরতার হার ৩৫.৮%। এ ইউনিয়নে ১টি মাধ্যমিক বিদ্যালয় ও ৪টি প্রাথমিক বিদ্যালয় রয়েছে।

### শিক্ষা প্রতিষ্ঠান
;মাধ্যমিক বিদ্যালয়
* গোয়ালনগর উচ্চ বিদ্যালয়

;প্রাথমিক বিদ্যালয়

* **ঝামারবালী সরকারি প্রাথমিক বিদ্যালয়**
* কদমতলী সরকারি প্রাথমিক বিদ্যালয়
* মাইজখোলা সরকারি প্রাথমিক বিদ্যালয়
* লালুয়ারটুক সরকারি প্রাথমিক বিদ্যালয়
* সোনাতলা সরকারি প্রাথমিক বিদ্যালয়

## যোগাযোগ ব্যবস্থা
গোয়ালনগর ইউনিয়নে যোগাযোগের প্রধান উপায় নৌপথ। এছাড়া পায়ে হেঁটে ও রিক্সা যোগে উপজেলা সদরে যাতায়াত করা হয়। এটি নাসিরনগর উপজেলার সবচেয়ে দুর্গম ও অবহেলিত ইউনিয়ন।

## খাল ও নদী
গোয়ালনগর ইউনিয়নের উত্তর ও পশ্চিম পাশ দিয়ে মেঘনা নদী বয়ে চলেছে। এছাড়া এ ইউনিয়নের উল্লেখযোগ্য খালগুলোর মধ্যে রয়েছে কাটাকালির খাল, খগেন্দ্র বাবুর খাল, লালুয়ারটুক বড় খাল, মাইজখোলার আরিয়াল খাল, ইন্দার বিল খাল, মজন খাল, কুড়ের খাল এবং মাছমা ইন্দু পাড়ার খাল।

## হাট-বাজার
গোয়ালনগর ইউনিয়নের প্রধান হাট/বাজার হল গোয়ালনগর বাজার।

## দর্শনীয় স্থান
* মেদির হাওড় মিনি কক্সবাজার

## জনপ্রতিনিধি
* বর্তমান চেয়ারম্যান: আজহারুল হক চৌধুরী

## আরও দেখুন
* নাসিরনগর উপজেলা
* নাসিরনগর থানা
* ব্রাহ্মণবাড়িয়া জেলা

## তথ্যসূত্র

## বহিঃসংযোগ

বিষয়শ্রেণী:নাসিরনগর উপজেলার ইউনিয়ন
কলমা ইউনিয়ন

**কলমা ইউনিয়ন** নামে বাংলাদেশে মোট ৩টি ইউনিয়ন রয়েছে। যথা:
* কলমা ইউনিয়ন, অষ্টগ্রাম; (কিশোরগঞ্জ জেলা)
* কলমা ইউনিয়ন, তানোর; (রাজশাহী জেলা)
* কলমা ইউনিয়ন, লৌহজং; (মুন্সীগঞ্জ জেলা)

## আরও দেখুন
* কালমা ইউনিয়ন (লালমোহন, ভোলা)
ডি ইমান

**ইমানুয়েল বসন্ত দিনকরণ** (**ডি. ইমান** হিসাবেই সবচেয়ে বেশি পরিচিত; জন্ম: ২৪ জানুয়ারি ১৯৮৩) হচ্ছেন একজন ভারতীয় চলচ্চিত্র সংগীত পরিচালক,  সুরকার ও গায়ক, তিনি প্রধানত তামিল, তেলুগু, হিন্দি, কন্নড় ও মালয়ালম চলচ্চিত্র শিল্পে কাজের জন্য পরিচিত। তার সংগীত পরিচালক হিসাবে প্রথম চলচ্চিত্র *[[থামিজন]]*, যা ২০০২ সালে মুক্তি পায়। এখন পর্যন্ত তিনি ১০০টিরও উপরে চলচ্চিত্রে সংগীতে সুরারোপ করেছেন।

## প্রাথমিক ও ব্যক্তিগত জীবন
ইমান ভারতের চেন্নাইয়ে জন্মগ্রহণ করেন। তার বাবার নাম জে. ডেভিড কিরুবাক্কারা দাস, যিনি একজন শিক্ষক ছিলেন। ইমান প্রারম্ভিক জীবন থেকেই সংগীত শিখা শুরু করেন। তার প্রারম্ভিক জীবন চেন্নাইয়ে কাটান এবং পরবর্তীতে তিনি চেন্নাইয়ের ডন ভোস্ক বিদ্যালয় ও পরে পাচাইয়াপ্পা কলেজে পড়াশোনা করেন। তিনি মাদ্রাজ বিশ্ববিদ্যালয় থেকে তার মাস্টার্স ডিগ্রী অর্জন করেন।

তিনি ২০০৮ সালের ২৪ এপ্রিল মনিকা রিচার্ডকে বিয়ে করেন, ডি. ইমানের ভেরনিকা ডোরথি ইমান ও ব্লেসিকা ক্যাথি ইমান নামে দুজন কন্যা সন্তান রয়েছে।

## তথ্যসূত্র

## বহিঃসংযোগ

* 

বিষয়শ্রেণী:জীবিত ব্যক্তি
বিষয়শ্রেণী:১৯৮৩-এ জন্ম
বিষয়শ্রেণী:ভারতীয় গায়ক
বিষয়শ্রেণী:তামিল সঙ্গীতজ্ঞ
বিষয়শ্রেণী:তামিল চলচ্চিত্র সঙ্গীত সুরকার
বিষয়শ্রেণী:ভারতীয় চলচ্চিত্র সঙ্গীত সুরকার
বিষয়শ্রেণী:ডন বস্কো স্কুলসের প্রাক্তন শিক্ষার্থী
বিষয়শ্রেণী:শ্রেষ্ঠ সঙ্গীত পরিচালনা বিভাগে জাতীয় চলচ্চিত্র পুরস্কার (ভারত) বিজয়ী
আতাউর রহমান মাজারভুঁইয়া

**আতাউর রহমান মাজারভুঁইয়া** হলেন একজন ভারতীয় রাজনীতিবিদ যিনি ভারতীয় জাতীয় কংগ্রেসের রাজনীতির সাথে যুক্ত। ২০০৬ সাল থেকে ২০১৬ সাল পর্যন্ত তিনি আসাম বিধানসভায় কাটিগঢ়া বিধানসভা কেন্দ্রের বিধায়ক হিসেবে দায়িত্ব পালন করেছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ
বিষয়শ্রেণী:সর্বভারতীয় সংযুক্ত গণতান্ত্রিক মোর্চার রাজনীতিবিদ
বিষয়শ্রেণী:আসাম বিধানসভার সদস্য ২০০৬-২০১১
বিষয়শ্রেণী:কাছাড় জেলার ব্যক্তি
বিষয়শ্রেণী:২১শ শতাব্দীর বাঙালি
বিষয়শ্রেণী:বাঙালি মুসলিম
বিষয়শ্রেণী:আসাম বিধানসভার সদস্য ২০১১-২০১৬
২০১৯ আইএসএসএফ বিশ্বকাপ

২০১৯ আইএসএসএফ **বিশ্বকাপ হল আই এস এস এফ বিশ্বকাপের ২০১৯** বার্ষিক সংস্করণ যা,আন্তর্জাতিক শুটিং স্পোর্ট ফেডারেশন দ্বারা নিয়ন্ত্রিত.

এই বিশ্বকাপ সিরিজটি ২০২০-র টোকিও অলিম্পিকের যোগ্যতা অর্জনের টুর্নামেন্ট। এখনো পর্যন্ত পদক তালিকায় ভারত শীর্ষে রয়েছে।

## পুরুষদের ফলাফল

### রাইফেল ইভেন্ট

### পিস্তল

## মহিলাদের ফলাফল

### রাইফেল ঘটনা

### পিস্তল ঘটনা

## মিশ্র - দলগত

(BMM- Bronze-medal match)

## সামগ্রিক পদক তালিকা

* পুটিয়ান-এর আইএসএসএফ **বিশ্বকাপ পর্যন্ত হালনাগাদ করা হয়েছে**  (২২/১১/২০১৯) - ১৫ঃ০০ টা
## তথ্যসূত্র

বিষয়শ্রেণী:আইএসএসএফ বিশ্বকাপ
সিন্ধু শ্রীহার্শা

**সিন্ধু শ্রীহার্শা** (জন্ম: ১৭ আগস্ট ১৯৮৮) একজন আমেরিকান ক্রিকেটার এবং মার্কিন যুক্তরাষ্ট্র জাতীয় মহিলা ক্রিকেট দলের বর্তমান অধিনায়ক।

ভারতের বেঙ্গালুরুতে জন্ম, শ্রীহার্শা নয় বছর বয়স থেকে ক্রিকেট খেলছে। তিনি ভারত ‘এ’ এবং ভারত অনূর্ধ্ব-২১ দলের প্রতিনিধিত্ব করেছেন।  ২০১৫ সালের নভেম্বরে, তিনি আমেরিকান ক্রিকেট দলের হয়ে পাকিস্তান জাতীয় মহিলা ক্রিকেট দলের বিপক্ষে দুটি টি-টোয়েন্টি ম্যাচ খেলেছিল, পাকিস্তানের ওয়েস্ট ইন্ডিজ সফরের পরে এটি ছিল দুদলের উক্ত ফরম্যাটের প্রথম খেলা।

মে ২০১৯ সালে, ফ্লোরিডায় অনুষ্ঠিত আইসিসি মহিলা বাছাইপর্ব আমেরিকাস প্রতিযোগিতার জন্য তিনি আমেরিকা যুক্তরাষ্ট্রের স্কোয়াডের অধিনায়ক নির্বাচিত হয়েছিলেন, এবং বলা হয়েছিল যে তারা যদি বাছাইপর্ব জিতে তাহলে দলটি হবে "চমকপ্রদ" দল। তিনি আমেরিকা যুক্তরাষ্ট্রের হয়ে কানাডার বিপক্ষে ১৭ মে ২০১৯ তারিখে আমেরিকাস বাছাইপর্বে মহিলা টি২০ আন্তর্জাতিকে অভিষেক করেছিলেন।  প্রথম দুটি ম্যাচে জয়ের সাথে আমেরিকা একটি অপ্রত্যাশিত ২-০ ব্যবধানে লিড নেওয়ার পরপর আমেরিকাস বাছাইপর্ব জয়লাভ করে। শ্রীহার্শা, তিন ম্যাচের সিরিজে ৮০ রান নিয়ে শীর্ষস্থানীয় রান সংগ্রহকারী ছিলেন। আমেরিকাস বাছাইপর্ব প্রতিযোগিতা বিজয়ের পর, শ্রীহার্শা বলেছিলেন "এটি আশ্চর্যজনক! আট বছর পরে গ্লোবাল বাছাইপর্বে যাওয়া মার্কিন যুক্তরাষ্ট্র ক্রিকেটের জন্য এটি একটি বিশাল জয়"।

আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য আমেরিকান স্কোয়াডের অধিনায়ক হিসাবে তাকে মনোনীত করা হয়েছিল।

## তথ্যসূত্র

## বহিঃসংযোগ
* 

বিষয়শ্রেণী:বেঙ্গালুরু থেকে আগত ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৮৮-এ জন্ম
বিষয়শ্রেণী:যুক্তরাষ্ট্রের মহিলা টুয়েন্টি২০ আন্তর্জাতিক ক্রিকেটার
বিষয়শ্রেণী:মার্কিন নারী ক্রিকেটার
বিষয়শ্রেণী:মার্কিন যুক্তরাষ্ট্রে ভারতীয় অভিবাসী
বিষয়শ্রেণী:ভারতীয় নারী ক্রিকেটার
বিষয়শ্রেণী:কর্ণাটকের নারী ক্রিকেটার
বিষয়শ্রেণী:নারী ক্রিকেট অধিনায়ক
বিষয়শ্রেণী:২১শ শতাব্দীর মার্কিন নারী
বিষয়শ্রেণী:কন্নড় বংশোদ্ভূত মার্কিন ব্যক্তি
বিষয়শ্রেণী:ভারতীয় বংশোদ্ভূত ক্রীড়াবিদ
বিষয়শ্রেণী:ভারতীয় বংশোদ্ভূত মার্কিন ব্যক্তি
ক্র্যাব নেবুলা

**ক্র্যাব নেবুলা** বা *কাঁকড়া নীহারিকা* (ক্যাটালগভুক্ত নাম এম১, এনজিসি১৯৫২, টরাস এ) হল বৃষ তারকামণ্ডলে অবস্থিত একটি সুপারনোভার অবশিষ্টাংশ। উইলিয়াম পারসনস, রস-এর ৩য় আর্ল, ১৮৪০ সালে একটি ৩৬-ইঞ্চি টেলিস্কোপে মহাজাগতিক বস্তুটি পর্যবেক্ষণ করে একটি চিত্র এঁকেছিলেন, যা একটি কাঁকড়ার মত আকৃতিসম্পন্ন; এভাবেই এটি বর্তমান নাম পেয়েছে। নীহারিকাটি ১০৫৪ সালে চীনা জ্যোতির্বিজ্ঞানীদের পর্যবেক্ষণকৃত একটি উজ্জ্বল সুপারনোভার উৎসস্থল। এটিই ছিল প্রথম আবিষ্কৃত মহাজাগতিক বস্তু যার সঙ্গে ঐতিহাসিক কোন পর্যবেক্ষণের সম্পর্ক রয়েছে।

নীহারিকাটির আপাত ব্যাস ৮.৪, (শনি গ্রহের চাঁদ টাইটানের সমতুল্য) যা খালি চোখে দেখা যায় না, তবে উপযুক্ত পরিবেশে দূরবীক্ষণে দেখা যেতে পারে। নীহারিকাটি আকাশগঙ্গা ছায়াপথের পার্সিয়াস বাহুতে অবস্থিত, এবং পৃথিবী থেকে দূরত্ব প্রায় । এর ব্যাস প্রায় , এবং আদি সুপারনোবার বর্জিত শক্তির ফলে বর্তমানে ~ বেগে ক্রমবর্ধমান রয়েছে।

নেবুলারটির কেন্দ্রে ক্র্যাব পালসার অবস্থিত, যার ব্যাস  এবং ৩০.২&nbsp;বার প্রতি সেকেন্ড হারে ঘুর্ণায়মান। নিউট্রন তারাটি নিয়মিত গামা রশ্মি থেকে শুরু করে বেতার পর্যন্ত বিকিরণ প্রদান করে। ৩০ keV এর অধিক এক্স-রশ্মি এবং গামা রশ্মি শক্তির পর্যবেক্ষণে সাধারণত ক্র্যাব নেবুলাই আকাশের সবচেয়ে উজ্জ্বল উৎস, এবং ১০ TeV এরও বেশি ফ্লাক্স পরিমাপ করা হয়েছে। নেবুলাটির বিকিরণের মাধ্যমে এর আলোকে বাধাদানকারী মহাজাগতিক বস্তুসমূহের পর্যবেক্ষণ করাও সম্ভব হয়েছে। ১৯৫০ এবং ১৯৬০ দশকে সুর্যের করোনা (সৌরমুকুট) পর্যবেক্ষণে ওই স্থান দিয়ে আগত ক্র্যাব নেবুলার বেতার বিকিরণ ব্যবহার করা হয়েছিল। ২০০৩ সালে শনির টাইটান উপগ্রহের বায়ুমণ্ডলের পুরুত্ব পরিমাপ করা হয়েছিল ক্র্যাব নেবুলার এক্স-রশ্মিকে এর বাধাদানের পরিমাণ থেকে।

## তথ্যসূত্র
 

## বহিঃসংযোগ

* 
* কেমব্রিজ বিশ্ববিদ্যালয়ের *গ্যালাক্টিক সুপারনোবা রেমন্যান্টস* ক্যাটালগে ক্র্যাব নেবুলা
* এসইডিএস মেসিয়ার তালিকায় ক্র্যাব নেবুলা
* চন্দ্র এক্স-রশ্মি মানমন্দিরের "ফিল্ড গাইড" তালিকায় ক্র্যাব নেবুলা
* হাবল স্পেস টেলিস্কোপে ধারণ করা ক্র্যাব নেবুলার চিত্রসমূহ 
* ২০০৮-২০১৭ সময়কালে ক্র্যাব নেবুলার বর্ধনের এনিমেশন, ডেটলেফ হার্টম্যানের তৈরি

বিষয়শ্রেণী:ভিডিও ক্লিপযুক্ত নিবন্ধ

বিষয়শ্রেণী:মেসিয়ার বস্তু
বিষয়শ্রেণী:এনজিসি বস্তু
বিষয়শ্রেণী:সুপারনোভার অবশেষ
বিষয়শ্রেণী:বৃষ (তারকামণ্ডল)
প্রবিষ্ট উপাত্ত

কম্পিউটার বিজ্ঞানে **প্রবিষ্ট উপাত্ত** বলতে বহির্বিশ্ব থেকে কোনও কম্পিউটারের প্রক্রিয়াকরণ ব্যবস্থার ভেতরে সরাসরি কিংবা কম্পিউটারের প্রান্তীয় কোনও যন্ত্রাংশের ভেতরে যে উপাত্ত সরবরাহ করা হয়, তাকে বোঝায়। উপাত্ত সরবরাহ করার প্রক্রিয়াটিকে **উপাত্ত প্রবিষ্টকরণ** বলে। ইংরেজি পরিভাষায় প্রবিষ্ট উপাত্ত এবং উপাত্ত প্রবিষ্টকরণ প্রক্রিয়া --- উভয়কেই **"ইনপুট"** () বলে।

## প্রবিষ্টকারী যন্ত্রাংশ
কম্পিউটারে উপাত্ত প্রবেশ করানোর জন্য যেসব প্রান্তীয় যন্ত্রাংশের সহায়তা নেওয়া হয়, তাদেরকে প্রবিষ্টকারী যন্ত্রাংশ বলে। যেমন মাউস, কিবোর্ড, স্পর্শসংবেদী পর্দা (টাচস্ক্রিন), মাইক্রোফোন, ওয়েবক্যাম, টাচপ্যাড, ট্র্যাকপ্যাড, ছবির স্ক্যানার, ইত্যাদি।

## কম্পিউটার ভাষায় উপাত্ত প্রবিষ্টকরণ
অনেক ইংরেজিভিত্তিক কম্পিউটার ভাষা তথা প্রোগ্রামলিখন ভাষাতে (যেমন ভিজুয়াল বেসিক) কম্পিউটার যন্ত্রকে প্রক্রিয়া করার জন্য উপাত্ত দিতে চাইলে "ইনপুট" (Input) নামের একটি বিশেষ চাবিশব্দ ব্যবহার করা হয়।

## আরও দেখুন
* উপাত্ত প্রবিষ্টকরণ পদ্ধতি (ইনপুট মেথড Input method)
* উপাত্ত প্রবিষ্টকরণ যন্ত্রাংশ (ইনপুট ডিভাইস Input device)
* ইনপুট/আউটপুট (Input/output)

## তথ্যসূত্র

বিষয়শ্রেণী:কম্পিউটার উপাত্ত
বিষয়শ্রেণী:ইনপুট/আউটপুট
অও (জনগোষ্ঠী)

**অও** হলো ভারতের আসাম অঞ্চলের ব্রহ্মপুত্র উপত্যকায় বসবাসকারী একটি জাতিগোষ্ঠী। উপমহাদেশে বসবাসকারী অন্যান্য জাতিগোষ্ঠীর চেয়ে এরা আকৃতিতে বেশ লম্বা।

## বিস্তরণ
বর্তমানে অওরা আসাম অঞ্চলের ব্রহ্মপুত্র উপত্যকায় ছড়িয়ে-ছিটিয়ে বসবাস করলেও একসময় তাদেরকে ত্রিপুরা ও পার্বত্য চট্টগ্রামেও দেখা যেতো।

## শাখাসমূহ
অও উপজাতি তিনটি শাখায় বিভক্ত - চোঙলি, মোঙসেন ও চঙকি; যার প্রতিটিই আবার একাধিক উপশাখায় বিভক্ত।

## শারীরিক গঠন
অওগণ গড়ে প্রায় পাঁচ ফুট আট ইঞ্চি দীর্ঘকায় হয় এবং এদের গায়ের রং তামাটে, কেশ কুঞ্চিত, দেহ যথেষ্ট লোমশ, নাক চ্যাপ্টা এবং মুখমন্ডল কিছুটা মঙ্গোলীয়দের মতো বিস্তৃত।

## পোশাক-পরিচ্ছদ ও অলংকার
এদের পুরুষগণ সাধারণত স্বল্প কাপড় পরিধান করলেও নারীরা এক থেকে দেড় গজ লম্বা ও বিশ থেকে ত্রিশ ইঞ্চি চওড়া পরিচ্ছদ লেংটির মতো করে পিধান করে। অবিবাহিত মেয়েরা ফিতা দিয়ে বক্ষ বন্ধন করে; কিন্তু বিবাহিতা মেয়েদের বক্ষ উন্মুক্ত থাকে। তারা প্রাকৃতিকভাবে প্রাপ্ত লতাপাতা, চামড়া, পাখির পালক ও নানারকম পাথরের অলঙ্কার পরিধান করে থাকে।
## ধর্ম

এদের ধর্ম কতিপয় পূজা-অর্চনা ও বলি প্রথায় পরিচালিত হয় যাতে দেবতাকে তুষ্ট ও অপদেবতাকে প্রতিহত করার জন্য অহরহ বলি দেয়া হয়। আত্মা, পরজন্ম, জীবন ও মৃত্যু সম্পর্কে এদের ধারণা খুবই সরল এবং তাদের ধর্মে নৈতিকতা কোনো গুরুত্বপূর্ণ বিষয় নয়।
## বিবাহ পদ্ধতি

অওরা সমগোত্রীয়দের মধ্যে বিবাহ করে না। বিবাহ সংঘটিত হওয়ার আগে পাত্র প্রাথমিকভাবে নির্বাচিত পাত্রীর সঙ্গে কিছুকাল সহবাস করে এবং এতে পছন্দ হলে পাত্রীর মা-বাবা পাত্রপক্ষের নিকট বিবাহের প্রস্তাব পাঠায়; আর, পছন্দ না হলে প্রস্তাব আসার আগেই পাত্রীর সঙ্গ ত্যাগ করতে হয়।
## আরও দেখুন

* বাংলাদেশের জাতিগোষ্ঠী;
* ভারতের জাতিগোষ্ঠী।

## তথ্যসূত্র

বিষয়শ্রেণী:বাংলাদেশের জাতিগোষ্ঠী
বিষয়শ্রেণী:ভারতের জাতিগোষ্ঠী
নাসিরনগর ইউনিয়ন

**নাসিরনগর** বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।

## নামকরণ
কথিত আছে, হযরত শাহ জালাল (রহ.) সিলেটের গৌড় গোবিন্দ রাজার রাজ্য আক্রমণ এবং ইসলাম ধর্ম প্রচারের জন্য যাওয়ার পথে সিপাহসালার সৈয়দ নাসির উদ্দীন এখানে অবস্থান করেছিলেন। তার নামানুসারে এই এলাকার নাম নাসিরনগর রাখা হয়। এ ইউনিয়নের নাম থেকেই প্রথমে থানা এবং পরবর্তীতে নাসিরনগর উপজেলার নামকরণ করা হয়।

## আয়তন ও অবস্থান
নাসিরনগর ইউনিয়নের আয়তন ৭,১২১ একর (২৮.৮২ বর্গ কিলোমিটার)। নাসিরনগর উপজেলার প্রাণকেন্দ্রে অবস্থিত এ ইউনিয়নের পূর্বে ও উত্তরে বুড়িশ্বর ইউনিয়ন, পশ্চিমে গোয়ালনগর ইউনিয়ন ও কুণ্ডা ইউনিয়ন এবং দক্ষিণে গোকর্ণ ইউনিয়ন অবস্থিত।

## প্রশাসনিক কাঠামো
নাসিরনগর ইউনিয়ন নাসিরনগর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ৬টি মৌজায় বিভক্ত এবং মোট গ্রাম ১০টি।

## জনসংখ্যার উপাত্ত
২০১১ সালের আদমশুমারি অনুযায়ী নাসিরনগর ইউনিয়নের মোট জনসংখ্যা ২৬,১৮১ জন। এর মধ্যে পুরুষ ১২,৫১৮ জন এবং মহিলা ১৩,৬৬৩ জন। মোট পরিবার ৫,২৫১টি। জনসংখ্যার ঘনত্ব প্রতি বর্গ কিলোমিটারে প্রায় ৯০৯ জন। মৌজা এবং গ্রামভিত্তিক জনসংখ্যা নিচে উল্লেখ করা হল:

## শিক্ষা ব্যবস্থা
২০১১ সালের আদমশুমারি অনুযায়ী নাসিরনগর ইউনিয়নের সাক্ষরতার হার ৪৭%। এ ইউনিয়নে ১টি সরকারি কলেজ, ১টি আলিম মাদ্রাসা, ২টি মাধ্যমিক বিদ্যালয় ও ৮টি প্রাথমিক বিদ্যালয় রয়েছে।

### শিক্ষা প্রতিষ্ঠান
;কলেজ
* নাসিরনগর সরকারি মহাবিদ্যালয়

;মাদ্রাসা
* দাঁতমণ্ডল এরফানিয়া আলিম মাদ্রাসা

;মাধ্যমিক বিদ্যালয়
* নাসিরনগর আশুতোষ পাইলট উচ্চ বিদ্যালয়
* নাসিরনগর সরকারি বালিকা উচ্চ বিদ্যালয়

## যোগাযোগ ব্যবস্থা
নাসিরনগর ইউনিয়নে যোগাযোগের প্রধান সড়ক সরাইল-নাসিরনগর-লাখাই-হবিগঞ্জ সড়ক। সব ধরনের যানবাহনে যাতায়াত করা যায়। এছাড়া নৌপথেও আশেপাশের ইউনিয়ন বা উপজেলাসমূহে যোগাযোগ করা যায়।

## খাল ও নদী
নাসিরনগর ইউনিয়নের উপর দিয়ে বয়ে চলেছে লংগন নদী। এছাড়া রয়েছে মহাখলার খাল এবং কুকুরিয়া খাল।

## হাট-বাজার
নাসিরনগর ইউনিয়নের প্রধান ৩টি হাট/বাজার হল নাসিরপুর বাজার, নাসিরনগর বাজার এবং কুলিকুণ্ডা গরুর বাজার।

## দর্শনীয় স্থান
* দাঁতমণ্ডল আজিজিয়া দরবার শরীফ
* নাসিরনগর জগন্নাথ মন্দির
* নাসিরনগর ডাকবাংলো

## জনপ্রতিনিধি
* বর্তমান চেয়ারম্যান: পুতুল রাণী দাস

## আরও দেখুন
* নাসিরনগর উপজেলা
* নাসিরনগর থানা
* ব্রাহ্মণবাড়িয়া জেলা

## তথ্যসূত্র

## বহিঃসংযোগ

বিষয়শ্রেণী:নাসিরনগর উপজেলার ইউনিয়ন
সিরাজুল হোসেন খান

**সিরাজুল হোসেন খান** (১৭ জুলাই ১৯২৬ - ১৮ ফেব্রুয়ারি ২০০৭) বাংলাদেশর জাতীয় পার্টির রাজনীতিবিদ ছিলেন। তিনি তথ্য,  শ্রম ও কর্মসংস্থান, মৎস্য ও প্রাণী সম্পদ মন্ত্রী হিসেবে দায়িত্ব পালন করেন। তিনি হবিগঞ্জ-২ আসন থেকে ১৯৮৬ সালে জাতীয় পার্টি থেকে সংসদ সদস্য নির্বাচিত হয়েছিলেন।

## জন্ম ও পারিবারিক জীবন
সিরাজুল হোসেন খানের জন্ম ১৭ জুলাই ১৯২৬ সালে তৎকালীন ব্রিটিশ ভারতের পূর্ব বাংলার সিলেটের হবিগঞ্জের বানিয়াচং এ (বর্তমান বাংলাদেশ) বিখ্যাত রাজনৈতিক পরিবারে। ১৯৫০ সালে তিনি এমএ পাশ করেন।

## রাজনৈতিক ও কর্মজীবন
সিরাজুল হোসেন খান এরশাদ সরকারের সময় তথ্য মন্ত্রী, শ্রম ও কর্মসংস্থান মন্ত্রী, মৎস্য ও প্রাণী সম্পদ মন্ত্রী এবং সংসদ সদস্য হিসেবে দায়িত্ব পালন করেন। তিনি পূর্ব পাকিস্তান সাংবাদিক ইউনিয়নের সাধারণ সম্পাদক ছিলেন। দৈনিক পাকিস্তান অবজারভার সহ বিভিন্ন সংবাদপত্রের সাথে জড়িত ছিলেন। দৈনিক পাকিস্তান অবজারভারের সহ সম্পাদক, পাকিস্তান টাইমসের ঢাকা সংবাদদাতা ছিলেন। ১৯৬৭-১৯৬৯ সালে পূর্ব পাকিস্তান শ্রমিক ফেডারেশনের সাধারণ সম্পাদক হিসেবে বিভিন্ন গণতান্ত্রিক আন্দোলনে সম্পৃক্ততার কারণে দুইবারে প্রায় ১৪ মাস কারাভোগ করেন। তিনি নিউজ এজেন্সী এনা, ইতার তাস, ভারতের ইউ এন আইয়ের সাথে কাজ করেন। 

## মৃত্যু
সিরাজুল হোসেন খান ১৮ ফেব্রুয়ারি ২০০৭ সালে মারা যান।

## তথ্যসূত্র

বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের সাবেক রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:সিলেট বিভাগের ব্যক্তি
বিষয়শ্রেণী:সিলেটের রাজনীতিবিদ
বিষয়শ্রেণী:বাংলাদেশী সাংবাদিক
বিষয়শ্রেণী:১৯২৬-এ জন্ম
বিষয়শ্রেণী:২০০৭-এ মৃত্যু
বিষয়শ্রেণী:হবিগঞ্জ জেলার রাজনীতিবিদ
বিষয়শ্রেণী:বাংলাদেশের মৎস্য ও প্রাণিসম্পদমন্ত্রী
বিষয়শ্রেণী:এরশাদের মন্ত্রিসভার সদস্য
বিষয়শ্রেণী:১৯২৭-এ জন্ম
বিষয়শ্রেণী:বাংলাদেশের ভূমিমন্ত্রী
মোহামেদ ফাইজাল পি পি

থাম্ব|মোহামেদ ফাইজাল পি পি
**মোহামেদ ফাইজাল পি পি** হলেন একজন ভারতীয় রাজনীতিবিদ যিনি জাতীয়তাবাদী কংগ্রেস পার্টির রাজনীতির সাথে যুক্ত। ষোড়শ ও সপ্তদশ লোকসভা নির্বাচনে তিনি লাক্ষাদ্বীপ লোকসভা কেন্দ্রের লোকসভা সদস্য হিসেবে নির্বাচিত হয়েছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:সপ্তদশ লোকসভার সদস্য
বিষয়শ্রেণী:ষোড়শ লোকসভার সদস্য
বিষয়শ্রেণী:১৯৭৫-এ জন্ম
বিষয়শ্রেণী:জাতীয়তাবাদী কংগ্রেস পার্টির রাজনীতিবিদ
বিষয়শ্রেণী:২১শ শতাব্দীর ভারতীয় মুসলিম
বিষয়শ্রেণী:লক্ষদ্বীপের লোকসভা সদস্য
হামজা তাহির

**হামজা তাহির** (জন্ম ৯ নভেম্বর ১৯৯৫) একজন স্কটিশ ক্রিকেটার। স্কটল্যান্ডের হয়ে পাকিস্তানের বিপক্ষে ১২ জুন ২০১৮-তে তিনি টি-টোয়েন্টি আন্তর্জাতিক (টি২০আই)-এ আত্মপ্রকাশ করেছিলেন। সে তার লিস্ট এ খেলায় অভিষেক করে স্কটল্যান্ড-এর হয়ে ওমানের বিপক্ষে ২০ ফেব্রুয়ারি ২০১৯ তারিখ ২০১৮-১৯ ওমান চতুর্ভুজ সিরিজ-এর মধ্য দিয়ে।

২০১৯ সালের জুনে, আয়ারল্যান্ডের ওলভে খেলতে আয়ারল্যান্ড সফরে যায় স্কটল্যান্ড এ দল। উক্ত 'এ' দলে প্রতিনিধিত্ব করার জন্য তাকে নির্বাচিত করা হয়েছিল।  পরের মাসে, ইউরো টি-টোয়েন্টি স্ল্যাম ক্রিকেট টুর্নামেন্টের উদ্বোধনী সংস্করণে গ্লাসগো জায়ান্টদের হয়ে খেলতে তাকে নির্বাচিত করা হয়েছিল। তবে পরের মাসে এই টুর্নামেন্টটি বাতিল হয়ে যায়।

জুলাই ২০১৯ সালে, তাকে স্কটল্যান্ডের ওয়ানডে আন্তর্জাতিক (ওয়ানডে) স্কোয়াডে ২০১৯ স্কটল্যান্ড ত্রি-দেশীয় সিরিজের জন্য তার নাম স্কোয়াডে জায়গা দেওয়া হয়েছিল।  তিনি স্কটল্যান্ডের হয়ে পাপুয়া নিউগিনির বিপক্ষে ওয়ানডে অভিষেকটি করেছিলেন ১৭ আগস্ট ২০১৯-এ।  ওমানের বিপক্ষে তার পরের ম্যাচে ওয়ানডে ক্রিকেটে নিজের প্রথম পাঁচ উইকেট নিয়েছিলেন তিনি।

## তথ্যসূত্র

## বহিঃসংযোগ

* 

বিষয়শ্রেণী:স্কটল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:স্কটল্যান্ডের একদিনের আন্তর্জাতিক ক্রিকেটার
বিষয়শ্রেণী:স্কটল্যান্ডীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৫-এ জন্ম
বিষয়শ্রেণী:ব্রিটিশ এশীয় ক্রিকেটার
বিষয়শ্রেণী:মুসলিম ক্রিকেটার
বিষয়শ্রেণী:পাকিস্তানি বংশোদ্ভূত ক্রীড়াবিদ
বৈদ্যনাথ প্রসাদ মাহাতো

**বৈদ্যনাথ প্রসাদ মাহতো** (২ জুন ১৯৪৭ – ২৮ ফেব্রুয়ারি ২০২০) একজন ভারতীয় রাজনীতিবিদ যিনি জনতা দল (সংযুক্ত) এর রাজনীতির সাথে যুক্ত। তিনি ২০০৯ ও ২০১৯ সালে লোকসভায় বাল্মীকিনগর লোকসভা কেন্দ্রের লোকসভা সদস্য হিসেবে নির্বাচিত হয়েছিলেন। এছাড়া, তিনি বিহার সরকারের একজন মন্ত্রী ও বিহার বিধানসভার একজন বিধায়ক হিসেবে দায়িত্ব পালন করেছিলেন।

## জীবনী
বৈদ্যনাথ প্রসাদ মাহাতো ১৯৪৭ সালের ২ জুন জন্মগ্রহণ করেছিলেন। ২০০০ সাল থেকে ২০০৯ সাল পর্যন্ত তিনি বিহার বিধানসভায় নৌতন বিধানসভা কেন্দ্রের বিধায়ক হিসেবে নির্বাচিত হয়েছিলেন। ২০০৫ সাল থেকে ২০০৮ পর্যন্ত তিনি বিহার সরকারে পল্লী উন্নয়ন মন্ত্রী হিসেবে দায়িত্ব পালন করেন। এরপর ২০০৯ ও ২০১৯ সালে তিনি  বাল্মীকি নগর থেকে লোকসভার সদস্য হিসেবে নির্বাচিত হন।

বৈদ্যনাথ প্রসাদ মাহাতো ২০২০ সালের ২৮ ফেব্রুয়ারি ৭২ বছর বয়সে প্রয়াত হন।

## তথ্যসূত্র

বিষয়শ্রেণী:২০২০-এ মৃত্যু
বিষয়শ্রেণী:সপ্তদশ লোকসভার সদস্য
বিষয়শ্রেণী:পঞ্চদশ লোকসভার সদস্য
বিষয়শ্রেণী:১৯৪৭-এ জন্ম
বিষয়শ্রেণী:জনতা দল (সংযুক্ত) এর রাজনীতিবিদ
বিষয়শ্রেণী:বিহারের লোকসভা সদস্য
বিষয়শ্রেণী:২০১৪-এ ভারতের সাধারণ নির্বাচনের প্রার্থী
বিষয়শ্রেণী:সমতা পার্টির রাজনীতিবিদ
অস্কার লিং চাই ইউ

**অস্কার লিং চাই ইউ** () হলেন একজন মালয়েশীয় রাজনীতিবিদ যিনি গণতান্ত্রিক পদক্ষেপ দলের রাজনীতির সাথে যুক্ত। ২০১৩ ও ২০১৮ সালে তিনি মালয়েশীয় আইনসভার নিম্নকক্ষে সারাওয়াক রাজ্যের অন্তর্গত সিবু সংসদীয় আসনের সাংসদ হিসেবে নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭৭-এ জন্ম
বিষয়শ্রেণী:মালয়েশীয় রাজনীতিবিদ
ডি. এম. কাথির আনন্দ

**ডি. এম. কাথির আনন্দ** হলেন একজন ভারতীয় রাজনীতিবিদ যিনি দ্রাবিড় মুনেত্র কড়গম দলের সাথে যুক্ত। তিনি ২০১৯ সালের ১৯ আগস্ট ভেলোর লোকসভা কেন্দ্রর নির্বাচিত লোকসভা সদস্য।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:সপ্তদশ লোকসভার সদস্য
বিষয়শ্রেণী:দ্রাবিড় মুনেত্র কড়গমের রাজনীতিবিদ
বিষয়শ্রেণী:তামিলনাড়ুর লোকসভা সদস্য
বিষয়শ্রেণী:১৯৭৫-এ জন্ম
আইসি এক্সট্রাক্টর

থাম্ব|আইসি এক্সট্রাক্টর যন্ত্র, যা আইসি অপসারণ করার জন্য ব্যবহৃত হয়।
**আইসি এক্সট্রাক্টর** একটি যন্ত্র, যা দ্বারা সকেট থেকে নিরাপদে এবং দ্রুততার সাথে ইন্টিগ্রেটেড বর্তনীসমূহ (ICs) অপসারণ করা যায়।
এই যন্ত্র ব্যবহার করার মূল উদ্দেশ্য সকেটে পিন বাঁকা হওয়া এড়ানো  এবং ইলেকট্রো-স্ট্যাটিক ডিসচার্জ এর কারণে ক্ষতি এড়ানো।
থাম্ব|পিএলসিসি এক্সট্রাক্টর দিয়ে সকেট থেকে একটি পিএলসিসি প্যাকেজ সরানো হচ্ছে

## তথ্যসূত্র

বিষয়শ্রেণী:ইলেকট্রনিক্স যন্ত্র
বিষয়শ্রেণী:ইলেকট্রনিক্স
মুহাম্মাদ বাখতিয়ার ওয়ান চিক

**মুহাম্মাদ বাখতিয়ার ওয়ান চিক** হলেন একজন মালয়েশীয় রাজনীতিবিদ যিনি গণবিচার দলের রাজনীতির সাথে যুক্ত। ২০১৮ সালে তিনি মালয়েশীয় আইনসভার নিম্নকক্ষে পেনাং রাজ্যের অন্তর্গত বালিক পুলাউয়ের সাংসদ হিসেবে নির্বাচিত হন। তিনি ২০১৮ সাল থেকে মালয়েশীয় সরকারের পর্যটন, শিল্প ও সংস্কৃতি উপমন্ত্রী হিসেবে দায়িত্ব পালন করছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬৫-এ জন্ম
বিষয়শ্রেণী:মালয়েশীয় রাজনীতিবিদ
বিষয়শ্রেণী:মালয় বংশোদ্ভূত মালয়েশীয় ব্যক্তি
বিষয়শ্রেণী:মালয়েশীয় মুসলিম
বিষয়শ্রেণী:মালয়েশিয়ার মন্ত্রী
নাত্রাহ বিনতি ইসমাইল

**নাত্রাহ বিনতি ইসমাইল** হলেন একজন মালয়েশীয় রাজনীতিবিদ যিনি গণবিচার দলের রাজনীতির সাথে যুক্ত। ২০১৮ সাল থেকে তিনি মালয়েশীয় আইনসভার নিম্নকক্ষে জোহর রাজ্যের সেকিজাং সংসদীয় আসনের সাংসদ হিসেবে দায়িত্ব পালন করছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:মালয়েশীয় রাজনীতিবিদ
বিষয়শ্রেণী:রাজনীতিতে নারী
বিষয়শ্রেণী:মালয় বংশোদ্ভূত মালয়েশীয় ব্যক্তি
বিষয়শ্রেণী:মালয়েশীয় মুসলিম
বিষয়শ্রেণী:১৯৫০-এ জন্ম
বিষয়শ্রেণী:২১শ শতাব্দীর মালয়েশীয় নারী রাজনীতিবিদ
সুসান্না অমাতুনি

**সুসান্না (শুশানিক) অমাতুনি**  ( , ২৮ ফেব্রুয়ারি, ১৯২৪, ইয়েরেভান - মার্চ ২০, ২০১০, ইয়েরেভান) ছিলেন একজন সোভিয়েত আর্মেনিয়ান শিল্প সমালোচক, সংগীতজ্ঞ, ড. অফ আর্টস (১৯৮৮), অধ্যাপক (১৯৯৭), ইউএসএসআর (১৯৬৬)-এর সম্মানিত শিক্ষক। 
থাম্ব|অমাতুনি সুসান্না, গেঘুনি চিচিয়ান প্রমুখ।

## জীবনপঞ্জি
সুসান্না (শুশানিক) বাবকেন অমাতুনি ১৯২৪ খ্রিষ্টাব্দে আর্মেনিয়ার ইয়েরেভেনে জন্মগ্রহণ করেন। ১৯৪৩ খ্রিষ্টাব্দে তিনি আর্মেনিয়ার লেনিনাকান শিরাক স্টেট বিশ্ববিদ্যালয় থেকে পদার্থবিজ্ঞান এবং গণিত বিভাগে এবং ১৯৪৪ খ্রিষ্টাব্দে লেনিনাকানের কারা-মুর্জা সংগীত মহাবিদ্যালয় থেকে স্নাতক হন। তিনি নেসিন মিউজিক অ্যান্ড পেডাগগি ইনস্টিটিউটে সংগীতশাস্ত্র এবং সংগীত রচনা বিভাগে পড়াশোনা করেছেন যা সেখানকার সবচেয়ে কঠিন বিষয় হিসাবে বিবেচিত হোত। ১৯৫১ খ্রিষ্টাব্দে তিনি আর্মেনিয়ায় ফিরে আসেন এবং ১৯৬৮ খ্রিষ্টাব্দ পর্যন্ত ইয়েরেভেনের চাইকোভস্কি সংগীত বিদ্যালয়ে সংগীত শাস্ত্রের বিষয়গুলো পড়াতেন। ১৯৬১ খ্রিষ্টাব্দে তাকে ইয়েরেভেনের কোমিতাস স্টেট কনজার্ভেটরিতে শিক্ষকতা করার জন্যে আমন্ত্রণ জানানো হয়েছিল, যেখানে তিনি তার নিজের তৈরি করা অনন্য পদ্ধতি প্রয়োগ করেছিলেন এবং শাস্ত্রীয় বিভাগের জন্য সংগীত বিশ্লেষণের এক বিশেষ পাঠ শিখিয়েছিলেন। এই বিষয়ের সঙ্গে সঙ্গে এসবি অমাতুনি পিয়ানো শিক্ষার পদ্ধতি এবং অন্যান্য পাঠক্রমও শিখিয়েছিলেন। ১৯৮৮ খ্রিষ্টাব্দে তিনি তার 'আরনো বাবাজানিয়ান, যন্ত্রসংগীত রচনা' এই  প্রবন্ধের জন্য ডক্টর অফ আর্টস সম্মানে ভূষিত হয়েছিলেন।

## কর্মসমূহ
অধ্যাপক অমাতুনি পঞ্চাশটির বেশি বিজ্ঞানভিত্তিক নিবন্ধের লেখক। মস্কো, লেনিনগ্রাদ, ৎবিলিসি, ইয়েরেভানের মতো সোভিয়েতের বিভিন্ন শহরে তিনি অসংখ্য বৈজ্ঞানিক আলোচনাসভায় অংশ নিয়েছিলেন। তার বিভিন্ন ধরনের রচনার মধ্যে আছে: 'আরনো বাবাজানিয়ান, যন্ত্রসংগীত রচনা', 'গেঘুনি চিচিয়ান্স লাইফ অ্যান্ড ওয়ার্কস' (ইয়েরেভান, ২০০৩), ধারাবাহিক পাঠ্য বই 'মিউজক লিটারেচার ফর সিক্সথ গ্রেড অফ মিউজিক স্কুল', মিউজিক লিটারেচার ফর সেভেন্থ গ্রেড অফ মিউজিক স্কুল' ( প্রথম এবং দ্বিতীয় সংস্করণ)। তার বৈজ্ঞানিক গবেষণাপূর্ণ  বিশ্লেষণাত্মক সুরেলা এবং রচনাশৈলীর পরিচয় পাওয়া যায়  সায়াত-নোভা, কোমিটাস, আরনো বাবাজানিয়ান, আনুশাভান তেরঘেভন্ডিয়ান, হারো স্তেপানিয়ান, গেঘুনি চিচিয়ান এবং অন্যান্য সংগীতকারদের নিয়ে বিভিন্ন রচনায়।

## তথ্যসূত্র

## উৎসসমূহ

* Է ով է। Հայեր। Կենսագրական հանրագիտարան, հատոր առաջին, Երևան, 2005।

বিষয়শ্রেণী:২০১০-এ মৃত্যু
বিষয়শ্রেণী:১৯২৪-এ জন্ম
রেজিনাল্ড অ্যালেন

**রেজিনাল্ড চার্লস অ্যালেন** (; জন্ম: ২ জুলাই, ১৮৫৮ - মৃত্যু: ২ মে, ১৯৫২) নিউ সাউথ ওয়েলসের গ্লেব এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৭ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে ফাস্ট-মিডিয়াম বোলিংয়ে পারদর্শী ছিলেন **রেজিনাল্ড অ্যালেন**।

## প্রথম-শ্রেণীর ক্রিকেট
১৮৭৮-৭৯ মৌসুম থেকে ১৮৮৭-৮৮ মৌসুম পর্যন্ত রেজিনাল্ড অ্যালেনের প্রথম-শ্রেণীর খেলোয়াড়ী জীবন চলমান ছিল। টেস্ট ক্রিকেটে অভিষেকের পূর্বে আলফ্রেড শ একাদশের বিপক্ষে রাজ্য দলের সদস্যরূপে খেলেন। প্রথম ইনিংসে সর্বোচ্চ রান সংগ্রাহক ছিলেন। ফলশ্রুতিতে দ্বিতীয় টেস্ট খেলার জন্যে তাকে মনোনীত করা হয়েছিল।

## আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন রেজিনাল্ড অ্যালেন। ২৫ ফেব্রুয়ারি, ১৮৮৭ তারিখে সফরকারী ইংল্যান্ড দলের বিপক্ষে অস্ট্রেলিয়ার আরসি অ্যালেন, এফজে বার্টন, জেটি কটাম, ডব্লিউএফ গিফেন ও জেজে লিওন্সের এবং ইংল্যান্ডের আর উডের একযোগে টেস্ট অভিষেক ঘটেছিল। সিডনি ক্রিকেট গ্রাউন্ডে অনুষ্ঠিত সিরিজের ঐ দ্বিতীয় টেস্টে তিনি মাত্র ৪৪ রান তুলতে সক্ষম হয়েছিলেন। ঐ খেলায় তার দল ৭১ রানে পরাভূত হয়। এরপর আর তাকে কোন টেস্টে অংশগ্রহণ করতে দেখা যায়নি।

একমাত্র টেস্টে তিন নম্বরে ব্যাটিংয়ে নেমে ১৪ ও ৩০ রান সংগ্রহ করেছিলেন। এছাড়াও, দুই ক্যাচ তালুবন্দী করেন। দ্বিতীয় ইনিংসে ইংল্যান্ডের অতিরিক্ত খেলোয়াড় হিসেবে ফিল্ডিংয়ে নামেন। এ পর্যায়ে নিজ দলের চার্লি টার্নারের ক্যাচ মুঠোয় পুড়েন। ১৯৫৩ সালে তার মৃত্যুতে উইজডেনে উল্লেখ করা হয় যে, তিনি ইংল্যান্ড গমন থেকে স্বেচ্ছায় নিজেকে বিরত রেখেছিলেন।

## ব্যক্তিগত জীবন
অস্ট্রেলিয়ায় জন্মগ্রহণকারী ইংরেজ টেস্ট অধিনায়ক গাবি অ্যালেন সম্পর্কে তার ভাইপো হন। ২ মে, ১৯৫২ তারিখে ৯৬ বছর বয়সে সিডনি এলাকায় রেজিনাল্ড অ্যালেনের দেহাবসান ঘটে। ম্যাককুয়ারি স্ট্রিটের সেন্ট স্টিফেন্স চার্চ থেকে নর্দার্ন সাবার্বস ক্রিম্যাটোরিয়াম পর্যন্ত তার শবযাত্রা অনুষ্ঠিত হয়।

## তথ্যসূত্র

## আরও দেখুন
* জিম স্লাইট
* পার্সি ম্যাকডোনেল
* কুইন্সল্যান্ড ক্রিকেট দল
* এক টেস্টের বিস্ময়কারী
* বর্ষীয়ান ক্রিকেটারদের তালিকা
* অস্ট্রেলীয় টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
* 
* 

বিষয়শ্রেণী:১৮৫৮-এ জন্ম
বিষয়শ্রেণী:১৯৫২-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:নিউ সাউথ ওয়েলসের ক্রিকেটার
বিষয়শ্রেণী:সিডনি থেকে আগত ক্রিকেটার
বিষয়শ্রেণী:নিউ সাউথ ওয়েলসের পুরুষ ক্রীড়াবিদ
জাতীয় কৃষি প্রশিক্ষণ একাডেমি

**জাতীয় কৃষি প্রশিক্ষণ একাডেমি** (নাটা) বাংলাদেশের গাজীপুরের জয়দেবপুরে অবস্থিত কৃষি মন্ত্রণালয়ের কৃষি সম্প্রসারণ অধিদফতরের অধীনে একটি স্বায়ত্তশাসিত জাতীয় কৃষি প্রশিক্ষণ একাডেমি।

## ইতিহাস
পাকিস্তান-জাপান কৃষি সম্প্রসারণ প্রশিক্ষণ ইনস্টিটিউট হিসাবে ১৯৬০ সালে এই প্রোগ্রামটি শুরু হয়েছিল। ১৯৬৫ সালে নামটি ফার্ম মেকানিকেশন প্রশিক্ষণ ইনস্টিটিউটে পরিবর্তন করা হয়। বাংলাদেশের স্বাধীনতার পর সরকার অনুভব করেছিল যে এই প্রতিষ্ঠানটি গুরুত্বপূর্ণ এর ফলস্বরূপ ১৯৭৬ সালে বাংলাদেশ এবং জাপান সরকারের মধ্যে একটি যৌথ উদ্যোগ হিসাবে কেন্দ্রীয় সম্প্রসারণ সম্পদ উন্নয়ন ইনস্টিটিউট প্রতিষ্ঠিত হয়েছিল। ১৯৮৩ সালে জাপান ইনস্টিটিউট থেকে সরে আসে। ২৭ জুন ১৯৮৪ সালে  গেজেট বিজ্ঞপ্তির মাধ্যমে ইনস্টিটিউটটি পুনর্গঠিত হয়। ৩ এপ্রিল ২০১৩ সালে  কেন্দ্রীয় সম্প্রসারণ সম্পদ উন্নয়ন ইনস্টিটিউট (সার্ডি) বিলুপ্ত করে কৃষি মন্ত্রণালয়ের অধীন একটি সংস্থা হিসাবে জাতীয় কৃষি প্রশিক্ষণ একাডেমির সরকারী আদেশ জারী করা হয়। ২০১৪ এর জুন মাসে মহাপরিচালক নিয়োগের মধ্য দিয়ে এর কার্যক্রম শুরু হয়।

## আরও দেখুন

* কৃষি মন্ত্রণালয়
* কৃষি সম্প্রসারণ অধিদপ্তর
* বাংলাদেশ কৃষি উন্নয়ন কর্পোরেশন

## তথ্যসূত্র

## বহিঃসংযোগ

বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:১৯৭৬-এ বাংলাদেশে প্রতিষ্ঠিত
বিষয়শ্রেণী:বাংলাদেশের কৃষি গবেষণা প্রতিষ্ঠান
আশরাফুল হুদা

**আশরাফুল হুদা** একজন প্রাক্তন বাংলাদেশ পুলিশ অফিসার যিনি ২০০৪-২০০৫ সালে ১৯ তম বাংলাদেশ পুলিশের পুলিশ মহাপরিদর্শকের দায়িত্ব পালন করেছিলেন।

## কর্মজীবন
আশরাফুল হুদা ১৯৯৬ থেকে ১৯৯৭ সাল পর্যন্ত বাংলাদেশ পুলিশ একাডেমীর অধ্যক্ষের দায়িত্ব পালন করেছিলেন। তিনি ঢাকা মেট্রোপলিটন পুলিশ (ডিএমপি) কমিশনারের দায়িত্ব নেন ৮ এপ্রিল ২০০৩ সালে পুলিশের উপ-মহাপরিদর্শক হিসাবে অবসর গ্রহণের পর। ৭ এপ্রিল ২০০৫ সালে তার চুক্তির মেয়াদ শেষ হলে তিনি আইজিপির পদে থেকে অবসর গ্রহণ করেন।

### ২০০৪ ঢাকা গ্রেনেড হামলা মামলা
২০০৪ ঢাকা গ্রেনেড হামলার ঘটনায় ১৯ জন নিহত ও ২০০ জনেরও বেশি আহত হওয়ার ঘটনার সময় তিনি ঢাকা মহানগর পুলিশ কমিশনার হিসাবে দায়িত্ব পালন করছিলেন। হামলার দিন তিনি বিদেশে চলে যান।  জুলাই ২০১১ সালে গ্রেনেড হামলা মামলার পরিপূরক চার্জশিটে ৩০ জনকে যুক্ত করা হয়েছিল যার মধ্যে তার নাম অন্তর্ভুক্ত ছিলো। তাকে একই বছরের আগস্ট ও নভেম্বরে দুবার মামলা থেকে অব্যাহতি দেওয়ার জন্য আদালতে আবেদন করেছিলেন, কিন্তু তা প্রত্যাখাত হয়। ২০১২ সালের মার্চ মাসে তার বিরুদ্ধে চার্জ করা হয় এবং তাকে যাবজ্জীবন কারাদণ্ড দেওয়া হয়।  পরের মাসে তাকে জামিন দেওয়া হয়েছিল। 

## ব্যক্তিগত জীবন
আশরাফুল হুদা বিয়ে করেছেন হামিদা খাঁতুনকে। তাঁর শাশুড়ি হলেন গুনাহার জমিদার খান্দানের অন্যতম সাহেবজাদী জুবেদা খাঁতুন। তাঁর এক ছেলে শামসুল হুদা রোমেল। ইয়াবা মামলায় তাকে ২০১৫ সালে ঢাকা চিফ মেট্রোপলিটন ম্যাজিস্ট্রেট (সিএমএম) আদালত কারাগারে পাঠিয়েছিল। 

## তথ্যসূত্র

বিষয়শ্রেণী:বাংলাদেশ পুলিশ মহাপরিদর্শক
বিষয়শ্রেণী:জীবিত ব্যক্তি
সুজেথা চন্দ্রাশেকর

**সুজেথা চন্দ্রাশেকর** (জন্ম: ২৪ ফেব্রুয়ারি ১৯৯১) তিনি একজন আমেরিকান ক্রিকেটার । তিনি ২০১৯ আইসিসি মহিলা বাছাই আমেরিকা টুর্নামেন্টে কানাডার বিপক্ষে ১৭ মে, ২০১৯ তারিখে আমেরিকা যুক্তরাষ্ট্রের মহিলা ক্রিকেট দলের হয়ে তার মহিলা টি-টোয়েন্টি আন্তর্জাতিক (মহিলা টি২০আই)-এ অভিষেক করে।

আগস্ট ২০১৯ এ, স্কটল্যান্ডে ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে মার্কিন যুক্তরাষ্ট্রের দলে জায়গা দেওয়া হয়েছিল।  তিনি স্কটল্যান্ডের বিপক্ষে ৩১ আগস্ট ২০১৯-তে মার্কিন যুক্তরাষ্ট্রের টুর্নামেন্টের উদ্বোধনী ম্যাচ খেলেন।

## তথ্যসূত্র

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:যুক্তরাষ্ট্রের মহিলা টুয়েন্টি২০ আন্তর্জাতিক ক্রিকেটার
বিষয়শ্রেণী:মার্কিন নারী ক্রিকেটার
বিষয়শ্রেণী:নারী ক্রিকেটার
বিষয়শ্রেণী:ভেল্লোর জেলার ব্যক্তি
বিষয়শ্রেণী:তামিলনাড়ু থেকে আগত ক্রিকেটার
বিষয়শ্রেণী:মার্কিন যুক্তরাষ্ট্রে ভারতীয় অভিবাসী
বিষয়শ্রেণী:২১শ শতাব্দীর মার্কিন নারী
বিষয়শ্রেণী:ভারতীয় তামিল বংশোদ্ভূত মার্কিন ব্যক্তি
বিষয়শ্রেণী:ভারতীয় বংশোদ্ভূত ক্রীড়াবিদ
বিষয়শ্রেণী:ভারতীয় বংশোদ্ভূত মার্কিন ব্যক্তি
নারোরা পারমাণবিক বিদ্যুৎ কেন্দ্র

**নারোরা পারমাণবিক বিদ্যুৎ কেন্দ্র** (এনএপিএস) ভারতের উত্তর প্রদেশে রাজ্যের বুলন্দশহর জেলায় নারোরায় অবস্থিত একটি পারমাণবিক বিদ্যুৎ কেন্দ্র ।

## চুল্লি
বিদ্যুৎ কেন্দ্রে দুটি চুল্লি রয়েছে, যার প্রতিটি চাপযুক্ত ভারী-জল চুল্লি (পিএইচডাব্লুআর) এবং ২২০ মেগাওয়াট বিদ্যুৎ উৎপাদন  করতে সক্ষম। এনএপিএস-১ এর বাণিজ্যিক কার্যক্রম শুরু হয়েছিল ১ জানুয়ারী ১৯৯১ সালে, এনএপিএস -২ এর বাণিজ্যিক কার্যক্রম শুরু ১ জুলাই ১৯৯২ সালে। 

ভারত পারমাণবিক অস্ত্রের অপসারণ সংক্রান্ত চুক্তিতে স্বাক্ষরকারী না হওয়ায় চুল্লিগুলি আইএইএ সুরক্ষার অধীনে নেই। 

## ঘটনা
৩১ মে ১৯৯৩ সালে চালু হওয়ার  মাস পরে এনএপিএস-১০ এর দুটি স্টিম টারবাইন ব্লেড বড় আগুনের কারণ হয়েছিল। এটি চুল্লিটির ক্যাবলিং সিস্টেমে সমস্যার সাথে মিলিয়ে পারমাণবিক মন্দার দিকে নিয়ে যায়। 

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:ভারতের পারমাণবিক বিদ্যুৎ কেন্দ্র
বিষয়শ্রেণী:বুলন্দশহর জেলা
কাকরাপাড়া পারমাণবিক বিদ্যুৎ কেন্দ্র

**কাকরাপাড়া আণবিক শক্তি স্টেশন** হল ভারতের পারমাণবিক শক্তি স্টেশন, যা গুজরাতের বয়ারা শহরের নিকটে অবস্থিত। এটি দুটি ২২০ মেগাওয়াটের চাপযুক্ত জল চুল্লী সমন্বিত ভারী জলের মডারেটর (পিএইচডাব্লুআর) নিয়ে গঠিত। কেএপিএস-১ সমালোচনামূলকভাবে চালু হয় &nbsp; সেপ্টেম্বর ১৯৯২ সালে এবং বাণিজ্যিক বিদ্যুত উৎপাদন শুরু হয় কয়েক মাস পরে ৬ মে ১৯৯৩ সালে। কেএপিএস -২ সমালোচনামূলকভাবে চালু হয় ৮&nbsp; জানুয়ারী ১৯৯৫ সালে এবং বাণিজ্যিক উৎপাদন শুরু করে ১ সেপ্টেম্বর ১৯৯৫ সালে। ২০০৩ সালের জানুয়ারিতে ক্যান্ডু ওনার্স গ্রুপ (সিওজি) কেএপএসকে সেরা কার্য সম্পাদনাকারী চাপযুক্ত ভারী জলের চুল্লী হিসাবে ঘোষণা করে। 

## পর্যায়
জুলাই ২০১৫ সালে কুল্যান্ট চ্যানেল ফাঁস হওয়ার পরে কেএপিএস-২ বন্ধ করা হয়েছিল এবং অনুরূপ ঘটনা মার্চ ২০১৬ সালে কেএপিএস-১ বন্ধ করতে বাধ্য করেছিল। কুল্যান্ট চ্যানেল এবং ফিডার টিউব প্রতিস্থাপনের পরে, কেএপিএস -২ সেপ্টেম্বর ২০১৮ সালে ক্রিটিক্যালিটি অর্জন করেছে। কেএপিএস -১ এর রক্ষণাবেক্ষণের কাজটি মার্চ ২০১৯ এর মধ্যে শেষ হওয়ার কথা ছিল।

নির্মাণ ব্যয়টি মূলত অনুমান করা হয়েছিল ₹৩৮২.৫২ কোটি টাকা; কেন্দ্রটি শেষ পর্যন্ত ১,৩৩৫ কোটি টাকা ব্যয়ে সমাপ্ত হয়েছিল। ৩ এবং ৪ ইউনিট নির্মাণের কাজ শুরু হয় নভেম্বর ২০১০ সালে। 

## ঘটনা

* ১৯৯৮ সালে কেএপিএস -১ এর শীতল লুপে ফুটো হওয়ার কারণে ৬৬ দিনের জন্য বন্ধ ছিল।
* ১০ মার্চ ২০০৪ সালে (সেই সময়ে) রক্ষণাবেক্ষণের কাজে জন্য নিয়ন্ত্রণ রডগুলি সরবরাহের সময় অপূরণীয়ভাবে ক্ষতিগ্রস্ত হয়েছিল। প্রতিক্রিয়া হিসাবে, ব্যবস্থায় বিষগুলি যুক্ত করা হয়েছিল এবং চুল্লিটি বন্ধ ছিল।
* ২২ অগস্ট ২০০৬ সালে বিদ্যুত কেন্দ্রের আশেপাশের অঞ্চলে গ্রামবাসীদের প্রবেশ করানো হয়েছিল বলে জানা যায়। কিন্তু পুলিশের তল্লাশিতে কোনও প্রমাণ পাওয়া যায়নি।
* ১১ ই মার্চ, ২০১৬ সালে ভারী কুল্যান্ট জলের ফুটো হওয়ার কারণে কেএপিএস -১ স্বয়ংক্রিয়ভাবে বন্ধ হয়ে যায়, উভয় চুল্লিই বন্ধ করা হয়।  ফুটোটি দশ দিন পরে বন্ধ করা হয়।  কুল্যান্ট চ্যানেলে ক্ষয় এবং ফাটল পাওয়া গেছে এবং কেএপিএস-২ এ অনুরূপ ক্ষয়ের দাগ পাওয়া গেছে, যা কুল্যান্ট চ্যানেল ফুটো হওয়ার পরে জুলাই ২০১৫ সাল থেকে বন্ধ করা হয়।  কেএপএস -২ এর শীতল চ্যানেল এবং ফিডার টিউবগুলির প্রতিস্থাপনের পরে ১৭ সেপ্টেম্বর ২০১৮ সালের ক্রিটিক্যালিটি অর্জন করেছে। কেএপিএস -১ এ একই রকম প্রতিস্থাপনটি ২০১৯ সালের মার্চ মাসের মধ্যে শেষ হওয়ার কথা ছিল। 

## ইউনিট

## আরও দেখুন
* ভারতে পারমাণবিক শক্তি
* পারমাণবিক চুল্লিগুলির তালিকা

## তথ্যসূত্র

## বহিঃসংযোগ

* 

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:ভারতের পারমাণবিক বিদ্যুৎ কেন্দ্র
শহুদুল হক

**শহুদুল হক** ২০০৩ থেকে ২০০৪ পর্যন্ত বাংলাদেশ পুলিশের পুলিশ মহাপরিদর্শক  হিসেবে দায়িত্ব পালন করেন।

## কর্মজীবন
শহুদুল হক এক সময় সেনা কর্মকর্তা ছিলেন। পরে তাকে পুলিশ বাহিনীতে অন্তর্ভুক্ত করেন রাষ্ট্রপতি জিয়াউর রহমান। ২০০১ সালে বিএনপি সরকার ক্ষমতায় আসার পর শহুদুলকে পুলিশ প্রধানের পদে চুক্তিভিত্তিক নিয়োগ দেয়া হয়। ২০০৩ সালের এপ্রিল মাস থেকে ২০০৪ সালের ডিসেম্বর মাস পর্যন্ত, অর্থাৎ এক বছর আট মাস পুলিশ প্রধানের দায়িত্বে ছিলেন তিনি। দুই বছরের কারাদণ্ড হয়েছে তার। গ্রেনেড হামলা হওয়ার পর শহুদলের ভূমিকা নিয়ে প্রশ্ন তুলেছে রাষ্ট্রপক্ষ। কারণ হামলার পর ঘটনাস্থল একবারও পরিদর্শন করেননি তিনি।

## আরও দেখুন
বেনজির আহমেদ

## তথ্যসূত্র

বিষয়শ্রেণী:বাংলাদেশ পুলিশ মহাপরিদর্শক
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী সেনা কর্মকর্তা
বিষয়শ্রেণী:বাংলাদেশী পুলিশ কর্মকর্তা
বিষয়শ্রেণী:বাংলাদেশ সেনাবাহিনীর অফিসার
গুনিয়াউক ইউনিয়ন

**গুনিয়াউক** বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।

## আয়তন ও অবস্থান
গুনিয়াউক ইউনিয়নের আয়তন ২,৯০৮ একর (১১.৭৭ বর্গ কিলোমিটার)। আয়তনের দিক থেকে এটি নাসিরনগর উপজেলার সবচেয়ে ছোট ইউনিয়ন। উপজেলা সদর থেকে প্রায় ১১ কিলোমিটার দক্ষিণ-পূর্বে অবস্থিত এ ইউনিয়নের দক্ষিণে হরিপুর ইউনিয়ন, পশ্চিমে পূর্বভাগ ইউনিয়ন ও বুড়িশ্বর ইউনিয়ন, উত্তরে ফান্দাউক ইউনিয়ন এবং পূর্বে চাপৈরতলা ইউনিয়ন ও হবিগঞ্জ জেলার মাধবপুর উপজেলার বুল্লা ইউনিয়ন অবস্থিত।

## প্রশাসনিক কাঠামো
গুনিয়াউক ইউনিয়ন নাসিরনগর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ৭টি মৌজায় বিভক্ত এবং মোট গ্রাম ৭টি।

## জনসংখ্যার উপাত্ত
২০১১ সালের আদমশুমারি অনুযায়ী গুনিয়াউক ইউনিয়নের মোট জনসংখ্যা ১৩,২৩৩ জন। এর মধ্যে পুরুষ ৬,৪৩৫ জন এবং মহিলা ৬,৭৯৮ জন। মোট পরিবার ২,৬১৮টি। জনসংখ্যার ঘনত্ব প্রতি বর্গ কিলোমিটারে প্রায় ১,১২৪ জন। মৌজা এবং গ্রামভিত্তিক এ ইউনিয়নের জনসংখ্যা নিচে উল্লেখ করা হল:

## শিক্ষা ব্যবস্থা
২০১১ সালের আদমশুমারি অনুযায়ী গুনিয়াউক ইউনিয়নের সাক্ষরতার হার ২৯.৩%।

### শিক্ষা প্রতিষ্ঠান
;মাধ্যমিক বিদ্যালয়
* গুনিয়াউক উচ্চ বিদ্যালয়

## যোগাযোগ ব্যবস্থা
নাসিরনগর উপজেলা সদর থেকে গুনিয়াউক ইউনিয়নে যোগাযোগের প্রধান সড়ক নাসিরনগর-গুনিয়াউক সড়ক। এছাড়া ঢাকা-সিলেট মহাসড়কের মাধবপুর বাজার থেকে হরিপুর হয়ে গুনিয়াউক ইউনিয়নে যাতায়াত করা যায়। প্রধান যোগাযোগ মাধ্যম সিএনজি চালিত অটোরিক্সা।

## খাল ও নদী
তিতাস নদীর একটি শাখা হরিপুর ইউনিয়ন হয়ে গুনিয়াউক ইউনিয়নের উপর দিয়ে বয়ে চলেছে। এছাড়া এ ইউনিয়নের পূর্ব সীমান্ত দিয়ে প্রবাহিত হচ্ছে ক্ষুরধর নদী।

## হাট-বাজার
গুনিয়াউক ইউনিয়নের প্রধান হাট/বাজার হল গুনিয়াউক বাজার। এছাড়া রয়েছে চিতনা বাজার, গুটমা বাজার এবং গুনিয়াউক গোলাম ছামদানী গরুর বাজার।

## দর্শনীয় স্থান
* গুনিয়াউক বাগান বাড়ী
* সৈয়দ ‘ম’ আলী -এর মাজার

## উল্লেখযোগ্য ব্যক্তি
* আবদুর রসুল &ndash;– ব্রিটিশ ভারতীয় রাজনীতিবিদ এবং আইনজীবী।
* বদরুদ্দোজা মোঃ ফরহাদ হোসেন &ndash;– রাজনীতিবিদ এবং একাদশ জাতীয় সংসদ সদস্য।
* মঈনুল ইসলাম &ndash;– সাবেক চেয়ারম্যান, ম্যানেজম্যান্ট বিভাগ, ঢাকা বিশ্ববিদ্যালয়।
* রসুল বকুল &ndash;– কবি এবং গবেষক।

## জনপ্রতিনিধি
* বর্তমান চেয়ারম্যান: মোহাম্মদ আবুল হোসেন

## আরও দেখুন
* নাসিরনগর উপজেলা
* নাসিরনগর থানা
* ব্রাহ্মণবাড়িয়া জেলা

## তথ্যসূত্র

## বহিঃসংযোগ

বিষয়শ্রেণী:নাসিরনগর উপজেলার ইউনিয়ন
চাপৈরতলা ইউনিয়ন

**চাপৈরতলা** বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।

## আয়তন ও অবস্থান
চাপৈরতলা ইউনিয়নের আয়তন ৩,০৭৮ একর (১২.৪৬ বর্গ কিলোমিটার)। নাসিরনগর উপজেলা সদর থেকে প্রায় ১১ কিলোমিটার পূর্বে অবস্থিত এ ইউনিয়নের পশ্চিমে গুনিয়াউক ইউনিয়ন ও ফান্দাউক ইউনিয়ন, উত্তরে ফান্দাউক ইউনিয়ন ও হবিগঞ্জ জেলার মাধবপুর উপজেলার ছাতিয়াইন ইউনিয়ন, পূর্বে হবিগঞ্জ জেলার মাধবপুর উপজেলার ছাতিয়াইন ইউনিয়ন এবং দক্ষিণে হবিগঞ্জ জেলার মাধবপুর উপজেলার জগদীশপুর ইউনিয়ন ও বুল্লা ইউনিয়ন অবস্থিত।

## প্রশাসনিক কাঠামো
চাপৈরতলা ইউনিয়ন নাসিরনগর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ৯টি মৌজায় বিভক্ত এবং মোট গ্রাম ৯টি।

## জনসংখ্যার উপাত্ত
২০১১ সালের আদমশুমারি অনুযায়ী চাপৈরতলা ইউনিয়নের মোট জনসংখ্যা ১৫,৪০২ জন। এর মধ্যে পুরুষ ৭,২৫৪ জন এবং মহিলা ৮,১৪৮ জন। মোট পরিবার ২,৯০৯টি। জনসংখ্যার ঘনত্ব প্রতি বর্গ কিলোমিটারে প্রায় ১,২৫৩ জন। মৌজা এবং গ্রামভিত্তিক এ ইউনিয়নের জনসংখ্যা নিচে উল্লেখ করা হল:

## শিক্ষা ব্যবস্থা
২০১১ সালের আদমশুমারি অনুযায়ী চাপৈরতলা ইউনিয়নের সাক্ষরতার হার ৩৪.৯%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ৫টি প্রাথমিক বিদ্যালয় রয়েছে।

### শিক্ষা প্রতিষ্ঠান
;মাধ্যমিক বিদ্যালয়
* সৈয়দ কামরুজ্জামান উচ্চ বিদ্যালয়

;মাদ্রাসা
* খান্দুরা ইসলামিয়া দাখিল মাদ্রাসা

## যোগাযোগ ব্যবস্থা
নাসিরনগর উপজেলা সদর থেকে চাপৈরতলা ইউনিয়নে যোগাযোগের প্রধান সড়ক নাসিরনগর-চাপৈরতলা সড়ক। এছাড়া ঢাকা-সিলেট মহাসড়কের ছাতিয়াইন থেকে ছাতিয়াইন-বাঘাসুরা-ফান্দাউক সড়ক হয়ে চাপৈরতলা ইউনিয়নে যাতায়াত করা যায়। প্রধান যোগাযোগ মাধ্যম সিএনজি চালিত অটোরিক্সা।

## হাট-বাজার
চাপৈরতলা ইউনিয়নের প্রধান হাট/বাজার হল চাপৈরতলা বাজার।

## উল্লেখযোগ্য ব্যক্তি
* সৈয়দ মুর্শেদ কামাল &ndash;– রাজনীতিবিদ, মুক্তিযুদ্ধের সংগঠক এবং পঞ্চম জাতীয় সংসদ সদস্য।

## জনপ্রতিনিধি
* বর্তমান চেয়ারম্যান: মনসুর আলী ভূঁইয়া

## আরও দেখুন
* নাসিরনগর উপজেলা
* নাসিরনগর থানা
* ব্রাহ্মণবাড়িয়া জেলা

## তথ্যসূত্র

## বহিঃসংযোগ

বিষয়শ্রেণী:নাসিরনগর উপজেলার ইউনিয়ন
বাল্লা ইউনিয়ন

**বাল্লা** বাংলাদেশের মানিকগঞ্জ জেলার অন্তর্গত হরিরামপুর উপজেলার একটি ইউনিয়ন।

## আয়তন
## প্রশাসনিক কাঠামো
বাল্লা ইউনিয়ন হরিরামপুর উপজেলার আওতাধীন ইউনিয়ন পরিষদ। এ ইউনিয়নের প্রশাসনিক কার্যক্রম হরিরামপুর উপজেলার আওতাধীন।

## জনসংখ্যার উপাত্ত
২০১১ সালের আদমশুমারি অনুযায়ী গালা ইউনিয়নের মোট জনসংখ্যা ২০,০১৮ জন। এর মধ্যে পুরুষ ১১,০৪০ জন এবং মহিলা ১০,৯৭৫ জন।

## শিক্ষা

## যোগাযোগ ব্যবস্থা

## জনপ্রতিনিধি
* বর্তমান চেয়ারম্যান: জনাব মোঃ কাজী রেজা

;চেয়ারম্যানগণের তালিকা

## আরও দেখুন
গালা ইউনিয়ন

## তথ্যসূত্র

## বহিঃসংযোগ

বিষয়শ্রেণী:হরিরামপুর উপজেলার ইউনিয়ন
বুল্লা ইউনিয়ন

**বুল্লা ইউনিয়ন** নামে বাংলাদেশে  মোট ২টি ইউনিয়ন রয়েছে। যথা:
* বুল্লা ইউনিয়ন, মাধবপুর; (হবিগঞ্জ জেলা)
* বুল্লা ইউনিয়ন, লাখাই; (হবিগঞ্জ জেলা)